CELEX: 62014CN0143
Language: ro
Date: 2014-03-26 00:00:00
Title: Cauza C-143/14: Cerere de decizie preliminară introdusă de Finanzgericht Berlin-Brandenburg (Germania) la 26 martie 2014 – TMK Europe GmbH/Hauptzollamt Frankfurt (Oder)

21.7.2014   
            
            
               RO
            
            
               Jurnalul Oficial al Uniunii Europene
            
            
               C 235/2
            
         Cerere de decizie preliminară introdusă de Finanzgericht Berlin-Brandenburg (Germania) la 26 martie 2014 – TMK Europe GmbH/Hauptzollamt Frankfurt (Oder)
   (Cauza C-143/14)
   2014/C 235/02
   Limba de procedură: germana
   
      Instanța de trimitere
   
   Finanzgericht Berlin-Brandenburg
   
      Părțile din procedura principală
   
   
      Reclamantă: TMK Europe GmbH
   
      Pârât: Hauptzollamt Frankfurt (Oder)
   
      Întrebarea preliminară
   
   Regulamentul (CE) nr. 2320/97 (1) al Consiliului din 17 noiembrie 1997 de instituire a unor taxe antidumping definitive la importul anumitor tuburi și țevi obținute fără sudură, din fier sau din oțel nealiat, originare din Ungaria, Polonia, Rusia, Republica Cehă, România și din Republica Slovacă, de abrogare a Regulamentului (CEE) nr. 1189/93 și de finalizare a procedurii referitoare la importurile originare din Republica Croația este nevalid, întrucât, fără a respecta condițiile privind stabilirea existenței unui prejudiciu prevăzute la articolul 3 alineatul (7) din Regulamentul (CE) nr. 384/96 (2) al Consiliului din 22 decembrie 1996 privind protecţia împotriva importurilor care fac obiectul unui dumping din partea ţărilor care nu sunt membre ale Comunităţii Europene, Comisia a admis existența unui prejudiciu, și întrucât nu s-a ținut seama de faptul că, în temeiul articolului 14 alineatul (3) din Regulamentul nr. 17 al Consiliului din 6 februarie 1962, Primul regulament de punere în aplicare a articolelor 81 CE și 82 CE, Comisia a adoptat decizia nepublicată din 25 noiembrie 1994 (cazul IV/35.304) de declanșare a unei investigații referitoare la posibila existență a unor practici anticoncurențiale privind tuburi de oțel cu carbon, practici susceptibile de a constitui o încălcare a articolului 53 din Acordul privind Spațiul Economic European din 2 mai 1992, precum și a articolului 81 CE?
   
      (1)  . JO L 322, p. 1
   
   
      (2)  JO L 56, p. 1, Ediție specială, 11/vol. 12, p. 223